नई दिल्ली: प्रधानमंत्री नरेंद्र मोदी 12 मई को कर्नाटक में होने वाले विधानसभा चुनाव के लिए राज्य में धुआंधार रैलियां कर रहे हैं। रविवार को जमखंडी में रैली को संबोधित करते हुए पीएम मोदी ने एक बार फिर कांग्रेस को देशभक्ति और राष्ट्रवाद पर घेरा। पीएम मोदी ने यहां कहा, 'देशभक्ति, राष्ट्रवाद और राष्ट्रीय गीत की चर्चा होने पर कुछ लोग असहज महसूस करते हैं।' पीएम मोदी ने यहां एक बार फिर सर्जिकल स्ट्राइक का जिक्र कर कांग्रेस को घेरा।